سلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد كله لك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت
وحين اما بعد. اخواني واحبابي في الله وصلنا للحلقة التامنة بازن الله سبحانه وتعالى في تدبرات في سورة الفتح. انما يبايعون الله. وديت في حلقة في الشرح التفصيلي للصورة. كنا المرة اللي فاتت خلاص وقفنا خلصنا اربع ايات عند قول الله سبحانه وتعالى ليزدادوا ايمانا مع
ولله جنود السماوات والارض. وكان الله عليما حكيما. ليزدادوا ايمانا مع ايمانهم. يعني الوقفة اللي قبل ما ادخل في الاية الخامسة مع قلنا ان مع غير علا وان مع معناها ان الايمان اللي قبلها غير الايمان اللي بعدها. والمقامات اللي قبلها غير المقامات اللي بعدها. والايمان يعني كل عمل من اعمال الدين
نوع من انواع الايمان غير العمل التاني او مقامات ايمانية غير العمل التاني. فالدعوة بتجيب مقامات غير اللي العبادة بتجيبها. فده اسمه اعجاز الحرف في القرآن اللي هو الحرف ده كان متوقع ان يبقوا على جيم عليه. يعني لو قلبت الصفحة اللي قبلها في اخر سورة محمد هتلاقوا ومن يبخل فانما يبخل عن نفسه. هو
وقع في اللغة فانما يبخل على نفسه. عندي معناها ايه ؟ يا اما عن نفسه يعني العيب ده طالع عنه هو منه هو. يعني لما قال الدين بخاله او حد يبخل اوعوا تفتكروا ان الدين الاسلامي دين بخل. ما حدش حجة على الاسلام. الاسلام حجة على نفسه. فهو ده هو اللي بخيل. انما الدين مش دين بخل. يا اما المعنى يبخل عن
كأن مش هو اللي بيدفع. ده كأن الخير جاي له وهو اللي بيقول له اليك عني. اليك عني. مش عايزك تيجي لي. فكانك لما بتطلع بما هو اصلا ربنا هيديه لك اضعاف مضاعفة. فانت لما بتمنع انت فعليا بتمنع عن نفسك. وبتضرد الخير عنك. شوفوا المعنى الخطير
فده اعجاز الحرف نبدأ بقى من اول هزه الحلقة ليدخل المؤمنين والمؤمنات جنات تجري من تحتها الانهار خالدين فيها ليدخل المؤمنين. اللام دي لام ايه؟ لام العاقبة كم عاقبة ايه؟ ليزدادوا ايمانا ليدخل المؤمنين والمؤمنات جنات. يعني لما هيزيد منسوب الايمان هتوصل لنصاب الايمان اللي يجب ان تحصله
من اجل ان تدخل الجنة فربنا يدخلك الجنة. اصل الجنة دي مش اي جنة. دي جنة المجاهدين. ميت درجة في الفردوس الاعلى للمجاهدين في سبيل الله. فدي مش اي جنة. يا جماعة
الجنة لها تمن. مش اي حاجة معك كده الواحد يدخل بها الجنة. مش اي حاجة وخلاص الا ان يعفو الله ويتكرم ويكفر السيئات سبحانه وتعالى. انما هنا بعض المفسرين قالوا
ليدخل يعني انت لما تزيد هينفع انك تدخلها. يعني الجنة بتاعة المجاهدين دي عايزة حد ايمانه في السما. مش اي حاجة ادفعوا تمن الجنة. حصلوا الايمان ومنسوب الايمان اللي مطلوب عشان تدخلوا الجنة من خلال المجاهدة في الاعمال الصالحة. ليدخل المؤمنين والمؤمنات. طب المؤمنات ما لهم؟ الف وربعمية صحابي طلعوا
طيب هي الستات قاعدين في في المدينة. مال الستات لأ ما هو لولا الراجل سايب في البيت واحدة مشجعة انه يخرج؟ ما كانش عارف يخرج. فهم شركاء رجال في هزا الاجر لما تساعدي جوزك على الدعوة الى الله انت شريكته في الاجر بازن الله. سبحانه وتعالى ولازم يا جماعة زي ما بنخاطب الراجل نخاطب المرأة. المرأة مهمة. ربنا قال
بعدها ويعذب المنافقين والمنافقات والمشركين والمشركات. المرأة في اهل الباطن لها دور ايجابي في حرب الاسلام. يبقى لازم المرأة عندنا هي كمان يبقى لها دور ايجابي في نصرة الاسلام. ليدخل المؤمنين والمؤمنات جنات. اللي قال الفردوس الاعلى اللي هي جنات المجاهدين تجري من تحتها الانهار. تصور
مهول احنا اللي عندنا بتجري من تحتها مواسير الصرف الصحي. انما متخيل كده مدينة فينسيا المدينة العائمة لأ قصر والقصر بتاعته انهار وتحته بحرب تصور مزهل خالدين فيها لا يحرمه الله منها بعد ان اذاقهم اياها. ويكفر عنهم سيئاتهم. ويكفر عنهم سيئاتهم. المفروض كانت تيجي قبل الجنة. ما هو انا انا
لازم يتغفر زنوبي او تتكفر عشان ادخل الجنة. ليه الجنة الاول؟ اول حاجة عشان يبقى الهم الاول لك هو الجنة عشان تبقى طالب جنة. عشان العامل لدين ربنا لازم يبقى حلمه وهو الجنة. يبقى الجنة في الاول عشان قلبك يتعلق بها. طب لما ييجي يكفر عنهم سيئاتهم
بعدها يا اما ان في الدنيا انا بوعدك بالجنة في الاخرة وفي الدنيا اعمل ما شئت فقد غفرت لك. انا هضاعف حسنات عملك لدين ربنا اقف لحد ما تطمس اي سيئات. انت عملتها وعد بمضاعفة الحسنات. اصل يكفر عنهم سيئاتهم. تكفير السيئات مش معناه ان السيئات تروح
تكفير التغطية. كأن الحسنات تكتر تكتر تكتر لحد ما تدفن فيها السيئات. يعني ايه تكتر؟ يعني مضاعفة الحسنات. ويكفر عنهم في حمولات ربنا يشيلها عنك. انت ما تقدرش تشيل احمال دنيتك ولا اخرتك. انما ربنا هو اللي بيشيل عنك سبحانه وتعالى في عنهم هنا كلمة فيها حنان رباني عزيم اوي وحنانا من
غير ان برضو فيه معنى تاني. طب هو دلوقتي هيدخل جنة المجاهدين. طب هو دخل الجنة. طب عشان يطلع لدرجات المجاهدين وهو عنده زنوب. طب ازاي؟ الذنوب دي مانعة من
ربنا يكفرها فيرتقي في درجات الجنة ويرتفع بتكفير السيئات. معاني جميلة. وكان ذلك عند الله فوزا عظيما الفوز زي مسلا برازيل والارجنتين بيتنافسوا على كاس العالم في النهائي. ده اسمه الفوز. اللي هياخده الفوز. يبقى الفوز لما يكون فيه تنافس شديد على حاجة
قيمة وخطرة هو ده اللي يستاهل التنافس. الجنة ودرجات الجنة العليا هي الحاجة الوحيدة في الدنيا اللي تستاهل التنافس. واللي تستاهل ان الانسان نفسيته تتعب يجي له اكتئاب انما الناس بيجي لها اكتئاب عشان الدنيا عشان كده ابو بكر يقول يا رسول الله ارى الشيب قد اسرع اليك. النبي كان عنده حوالي حداشر شعرة
آآ ابيضوا او احمروا بسبب العطر. كسرة وضع العطر عليه الصلاة والسلام. انما ربنا متع النبي بالسواد حتى مات. يعني شعره ولحيته كانه سود لحد ما مات عليه الصلاة والسلام. فقال له
شيبتني هود واخواتها. النبي شاب بسبب الاخرة. مش آآ الناس بتشيب بسبب الدنيا. يبقى دي لازم تبقى هي الهموم. وكان ذلك عند الله. عندك فعلا الفوز فعلا انت بتتنافس وعايش حياتك في منافسة رهيبة عشان المقامات العليا من الجنة هو ده همك؟ هو ده في ناس بتموت نفسها عشان العشرة الاوائل من الدفعة العشرة الاوائل
السانوية العامة آآ الاوائل على الدكتوراة مسلا او الزمالة البريطانية او المعارضة الامريكية انت مستقتل عشان تطلع من الاوائل على الجنة وكان ذلك عند الله. اوعى يبقى دي المقاييس عند ربنا ومش دي الموازين عندك. اوعى تبقى موازينك بايظة. اوعى تبقى موازينك متشقلبة. وكان ذلك عند الله
فوزا عظيما. كان كون يعني ده حاجة مستقرة يا اخوانا. انت طمعت فيها. انت انصرفت للدنيا وزهدت في الاخرة. هو دي الحاجة الوحيدة اللي لها قيمة. مش معنى انك انت ما بتفكرش في الاخرة وما بتعزمهاش. ان مش الاخرة هي الحاجة الوحيدة اللي لها قيمة. فانتبه وفوق وصحح موازينك. ويعذب
المنافقين والمنافقات والمشركين والمشركات. ليه المنافقين قبل المشركين؟ رغم ان المشركين دول هم اللي شايلين السيوف. لان المنافقين اخطر وجهمهم اعظم. ولازم نحزر منهم اكتر والمشركين والمشركات. طب ربنا بيمتن على المؤمنين انه هيعذب اعدائهم؟ اه. ما انا لما اشوف عدوي اللي منع الدعوة وهو بيتعذب انا افرح
بالله ظن السوء. ايه ظن السوء ده؟ ظن السوء اللي هو ظنه خدوا بالكم. ده ظن السوء مع المنافقين والمشركين. في ظن السوء مع مع المسلمين بعدها. الصفحة اللي بعدها وظننتم ظن السوء وكنتم قوما بورا. دي ربنا قايلها لناس ملتزمين وملتحين ومنتقبات بس ما رضوش يخرجوا. في نصرة دين ربنا. فظن السوء هنا له معنى وظن السوء هنا له معنى
زن السوء مع المشركين والمنافقين انهم ظنوا ان الله سيتخلى عن من عاش لاجله. يا جماعة ده احنا عايشين عشان ربنا انت ازاي تظن ان ربنا هيتخلى عن اللي عشانه. واللي عايشين عشان نصرته. ده اغلى انسان على وجه الارض. الداعي الى الله. واغلى كلمات على وجه الارض هي الكلام اللي اتقال عن الله سبحانه وتعالى. الداعي الى الله ده انسان
مش مشغول انه يرد اي شتمة عن نفسه. مشغول انه يرد عن الله. قصته كلها انه يرد عن الله سبحانه وتعالى. مش مهم انا اتشتم ولا لأ؟ المهم ربنا ما يتقالش عليه حاجة
المهم الدين الظانين بالله ظن السوء هو انتم ظانين ان ربنا هيسيب اولياءه عليهم دائرة السوء. هتدور الايام. وبعد ما كانوا هم الاقوياء لانهم وقفوا ضد الدين هم اللي هيبقوا الضعفاء. وربنا هيقوي الدين
يقين هي دي سنة ربنا. والدائرة دا هي محيط كامل بيحيط بنقطة من جميع الجهات. يعني في حاجة مخنوقة ومحاطة من كل ناحية. هتتخنقوا ربنا هيسلط على اعداء الدعوة الابتلاءات والمصايب لحد ما يخنقهم
وتحيط بهم والعياذ بالله. وربنا سبحانه وتعالى هيحصرهم وهم اللي بعد ما كانوا محاصرين الدعوة ومانعين ابواب الدعوة هم اللي هيحصلوا وهيتخنقوا وربنا هيفتح للدعوة. فكلمة فتحنا عكس كلمة دائرة. دائرة في حد مخلوق في النص. فتحنا فيه ابواب اتفتحت. زي ما كنت
انتم محاصرين في الاحزاب قبل كده وهم مفتوح لهم هم اللي هيتحاصروا وانتم اللي هيتفتح لكم والايام بتدور وهتدور عليهم. عليهم دائرة السهم اللي ضربوه عليك هيدور ويرجع لهم. ويلف لهم تاني. وغضب الله عليهم ولعنهم. ايه الفرق بين الغضب واللعنة؟ الغضب هي ما قبل الانتقام
كان في غضب انا غضبت من واحد يبقى همد ايدي عليه. اللعنة هي الطرد من الرحمة فالغضب هو مد هو مد اليد بالعقوبة. واللعنة هو نزع يد الرحمات ولله المثل الاعلى بس انا بقول في في البشر. يبقى عشان كده ربنا قال مع الاتنين المتلاعنين قال ايه؟ قال مع المرأة
قعد مع المرأة ايه اللي اللي تقسم كذب ان هي لم تزني ان عليها غضب الله. انما الرجل اللي يقسم ان مراته زنت وهو كداب عليها لعنة الله. لانه طردها من رحمة
صلوا على سمع انها زانية فالناس كلها بتسيبها. فيطرد من رحمة الله زي ما طردنا من رحمة الناس. انما هي كدبة وزنت وخانت واقسمت بالله كدب فيغضب الله ان الله سينتقم منها في الدنيا قبل الاخرة. فده اعجاز اختيار الالفاز في القرآن. او بنسميه يعني بسميه في كتاب
الاعجازية في النص القرآني اسأل الله ان ييسر يعني زهوره. آآ حركية اللفز القرآني. ايه الفرق بين اللفز ده واللفز ده؟ اللفز اتغير ليه؟ يبقى الغضب غير اللعنة. كل في توعدات. كل دي تواعدات للناس اللي وقفوا في وش الدعوة. للناس اللي وقفوا امام دعوة ربنا. غير بقى الصفحة اللي بعدها توعدات للي ما نصروش الدعوة. مش معنى انك
مسلم وملتزم انك ما تنصرش الدعوة وتفتكر انك عديت. يبقى ربنا توعد اتنين. اللي عاد الدعوة ووقف في وشها واللي خزل الدعوة وما رضاش انه ينصرها ها لا تزال طائفة من امتي ظاهرين على الحق. لا يضرهم من خذلهم ولا من خالفهم. خذلهم يعني واحد ملتزم برضه بس ما رضاش ينصره
خالفهم يعني واحد وقف في وشهم. الاتنين ربنا توعدهم في هزه السورة العظيمة واعد لهم جهنم جهنم اللي هي قعر النار بقى والعياز بالله. قعر النار المسلط النار المسلطة المستعرة والعياذ بالله وساءت مصيرا. ولله جنود السماوات والارض وكان الله عزيزا حكيما. هنا في لفظة
حرك حركية اللفز في السواري الاعجازية في النص القرآني. كان فوق ولله جنود السماوات والارض مع المؤمنين. وكان الله عليما. حكيما. هنا ولله جنود السماوات والارض مع الكفر وكان الله عزيزا حكيما. لان فوق كان ربنا بيزكر المؤمنين بالجيوش الربانية ترغيبا. ان كل دول في ضهركم ما تخافوش. انما
هنا الله يذكر اعداء الدين بالجيوش الربانية ترهيبا. ان كل دول ضدكم عشان كده بعدها وكان الله عزيزا. عزيز يعني لن اغلب مهما كانت قوتكم وليغلبن مغالب الرحمن كما قال حسن ابن ثابت. رضي الله عنه وارضاه. فجت عزيز لن تغلبوا الله ابدا
مهما كانت قوتكم. انا ارسلناك شاهدا ومبشرا ونذيرا. الله! شاهد مين اللي اتبعك؟ مين اللي نصرك؟ مين اللي خذلك؟ كما يقول الحسن البصري يؤتى بالاسلام يوم القيامة فيقول يا رب هذا نصرني ويا رب هذا خذلني. حتى اذا جيء بعمر بن الخطاب قال الاسلام يا رب كنت كنت
غريبا حتى اسلم عمر. يا ترى الرسول هيشهد عليك يوم القيامة بايه؟ ومبشرا ونذيرا ومبشرا هيبشر مين؟ مين اللي هيبشر؟ اللي نصره. الرسول ازاي بشر انصاره ونذيرا للي هيغزل النبي عليه الصلاة والسلام؟ لتؤمنوا بالله ورسوله
وتعزروه وتوقروه وتسبحوه بكرة واصيلا. اللام دي بقى جميلة اوي يا جماعة. اللام دي مهمة اوي. اللامات بتاعة سورة الفتح جميلة. يعني مسلا ليغفر لك الله ما تقدم من ذنبك اللام دي المفسرين اختلفوا. لام العاقبة يبقى معناها ان عواقب الدعوة عظيمة. ولا لام التعليل؟ يعني ايه لام التعليل؟ لام التعليل يعني ازا فتح
الله لك ابواب الدعوة واستعملك فاعلم ان الله يريد ان يغفر لك كنت مرة مع الشيخ محمد حسان في الحج فبدأ بكلمة جميلة قوي للحجاج قال لهم اعلموا ان الله لم يأت بكم الى هنا الا وهو يريد ان يغفر لكم. الله! فكلمة جميلة
اشرحوا يسروا ولا تعسروا. وبشروا ولا تنفروا. يبقى لام التعليل هنا معناها ايه؟ ان ما دام فتح لك ابواب الدعوة واستعملك في الدعوة يبقى يريد انه يغفر لك ويهديك وينصرك
طيب اللام هنا بقى لتؤمنوا بالله ورسوله وتعزروه فيها تلات آآ تلات احوال. الحالة الاولانية ان اللام هنا لام العاقبة. لام العاقبة انا ارسلناك شاهدا ومبشرا ونذرا لتؤمنوا. يعني لو اتبعت محمد هتوصل للايمان وهتوصل للعبادة وهتبقى في السما. يبقى اخرتها كل خير. يبقى اتباع السنة
توصلك الى اجمل العواقب. يبقى دي الايام العاقبة. طب تنفع تبقى لام الامر؟ اه. ابن عاشور في التحرير والتنوير حملها على انها لام الامر. لتؤمنوا بالله وتعزروه وتقروه في هذه حقوق الله عليكم؟ مقابل نعمة ان الله ارسل لكم محمد. فدي حقوق ده مش مزاجك. ده فضل وليس ده فرض وليس فرض. اللام التالتة
الاعلام التعليمي. يعني ايه لام التعليم؟ انا ارسلناك لتؤمنوا كأن النبي عليه الصلاة والسلام هي دي غايته اصلا. هي دي غايته. النبي عاش حياته متجرد لله وهو مش عايز ملك هو كان بينام على الحصير. وكسرى وقيصر ينامون على الحرير. هو ما طلبش سلطة ولا طلب مركز وكان بيرفض ان الناس تقوم له
وقال من احب ان يتمثل له الناس قياما الرجال قياما فليتبوأ مقعده من النار. النبي عليه الصلاة والسلام كان ما شبع من يعني من طعام طيب حتى عليه الصلاة والسلام. النبي عليه الصلاة والسلام كان زاهد في الدنيا. يبقى النبي كان متجرد ليه؟ كل رسالة حياته لتؤمنوا. ليه عشان منسوب الايمان في قلوب الناس دي؟ يبقى كل داعية لازم
يبقى كده. كل داعية كل همه ان تؤمنوا وتعزروا وتوقروا وتسبحوه. يبقى هدف الدعاء انهم يطلعوا مجتمع فيه اربع صفات. الصفة الاولانية اللي تؤمنوا بالله مؤمن الصفة التانية وتسبحوه بكرة واصيلا. بكرة واصيلا المفسرين قالوا يعني ليل نهار. ليل نهار ليل نهار. يعني مش ساعة اول النهار وساعة اخره. لأه ليل نهار
تسبحوه يبقى عابد. يبقى مجتمع مؤمن عابد الحاجة التالتة وتعزروه وتوقروه. ايه الفرق بين التعزير والتوقير؟ التعزير لما واحد مسلا آآ مسلا يعمل غلطة في الدولة الاسلامية يقول له مسلا ايه
احبسوا تعزيرا. يعني ايه تعزيرا؟ يعني ردع. يبقى تعزروه اي تردعوا كل من يتطاول على الله ورسوله اي تردعوا كل من يحارب الله ورسوله. يعني معناها الجهد من اجل دفع اي عدوان عن الدين. طب توقروه لأ بالكم لا ترجون لله وقارا. الوقار في القلب انكم توقروا
كلمة سنة. توقروا كلمة شريعة اسلامية. توقروا كلمة دعوة ودعاء الى الله سبحانه وتعالى. توقروا كلمة حلال وحرام. توقروا كلمة قال الله قال رسول الله توقروا كلمة امر ونهي. يبقى ده توقره. يبقى ازا هدف الدعاء الى الله تلات حاجات. اخراج مجتمع مؤمن
حابب تؤمنوا تسبحوا. تاني حاجة اخراج مجتمع مجاهد تعزروه ترضعوا كل من تسول نفسه شتم النبي. او او آآ احتلال فلسطين او او تالت حاجة مجتمع موقر معظم للشريعة الاسلامية ولاحكام الله في المعاملات والبيع والشراء والمال
الزواج والطلاق. يبقى التعذير بالجوارح جهاد. والتوقير في القلب تعظيم قدر الدين وقدر الاوامر والنواهي. في الدين دي الرسالة بتاعة كل داعية. هو المفروض عايش عشان دي بس. بس لازم نتجرد. النبي بقى لما تجرد لله سبحانه وتعالى النبي تجرد ان هي دي رسالته عشان كده كل زرف
ايمان في قلب حد من الامة ربنا جعل النبي سبب فيها. فلازم نعرف فضله علينا عليه الصلاة والسلام. لو لا كنت فاهمة في جهنم عليه الصلاة والسلام. عليه الصلاة والسلام
لما النبي تجرد لله ربنا قال له ان الذين يبايعونك انما يبايعون الله. تخيل انك بقيت ممسل للحق على وجه الارض انك بقيت رمز للدين على وجه الارض. اللي بيحط ايده في ايدك كأنه حط ايده في ايد ربنا سبحانه وتعالى. لما كل ما هتتجرد للدين وللدعوة وتبقى فعلا مش عايز حاجة. من
ورا شغلك وجهدك وجهادك الا ان تكون كلمة الله. هي العليا ربنا هيرفعك. وربنا سبحانه وتعالى هيجعلك رمز للدين في الارض. وده من عواقب التجمع ننهي هنا بقى يبقى احنا كده خلصنا صفحة من سورة الفتح
في تمن مرات ربنا يعينا بقى ان شاء الله بازن الله لسة تلات صفحات ونص كده بازن الله. نسأل الله ان ييسرهم. اسأل الله ان ييسرهم. اسأل الله ان ييسرهم ويبارك فيهم. اللهم اجعل القرآن العظيم
ربيع قلوبنا ونور صدورنا وجلاء احزاننا وذهاب همومنا. اللهم اجعلنا من اهل القرآن. اللهم ارزقنا حفظ القرآن في صدورنا اللهم مصرف القلوب صرف قلوبنا على طاعتك. اللهم يا مقلب القلوب ثبت قلوبنا على دينك. ربنا اتنا في الدنيا حسنة وفي الاخرة
وقنا عذاب النار. ربنا اتنا في الدنيا حسنة وفي الاخرة حسنة وقنا عذاب النار. ربنا اتنا في الدنيا حسنة وفي الاخرة حسنة وقنا عذاب النار. اللهم انا نسألك علما نافعا ورزقا طيبا وعملا متقبلا. اللهم انا نسألك
الهدى والعافية. اللهم انا نسألك الاخلاص والعافية. اللهم انا نسألك اليقين والعافية. اللهم اهدنا وسددنا ووفقنا وارشدنا وايدنا بروح منك واجعل لنا ودا يا رحمن يا ودود. اللهم امين. اللهم انا نسألك الفردوس الاعلى ونستجير
من النار. اللهم صل على محمد اللهم صل على محمد سبحانك اللهم وبحمدك اشهد ان لا اله الا انت استغفرك واتوب اليك. جزاكم الله خيرا